Държавен вестник, бр. 100, 2003 г., стр. 3

Б Р О Й  100
Д Ъ Р Ж А В Е Н   В Е С Т Н И К
С Т Р .  3
2. В ал. 3 след думите “на пътници” предлогът
“в” се заличава и се добавя “между кабината и”.
§ 12. В чл. 23, ал. 2 думата “производителя”
се заменя с “лицето, което монтира асансьори”.
§ 13. Член 27 се изменя така:
“Чл. 27. Вратите на шахтите, които трябва
да допринесат за противопожарната защита
на сградата, включително вратите със стък-
лени части, трябва да са с подходяща пожаро-
устойчивост по отношение на тяхната цялост
и техните характеристики, свързани с изоли-
ране (ограничаване разпространението на пла-
мъци) и пренасяне на топлина (топлинно из-
лъчване).”
§ 14. В чл. 31 думата “производителя” се за-
меня с “лицето, което монтира асансьори”.
§ 15. В чл. 32 след думите “Кабините трябва”
се добавя “да са проектирани и конструирани
така, че”.
§ 16. В чл. 33 след думата “движение” съю-
зът “и” се заменя с “или”.
§ 17. В чл. 34, ал. 2 след думите “възможност
за” се добавя “нормално извършване на проце-
дурата за”.
§ 18. В чл. 35 думите “всеки етаж” се заменят
с “определени нива” и думите “спасителната
служба” се заменят със “спасителните екипи”.
§ 19. В чл. 36, ал. 1 думата “четлива” се заме-
ня с “лесна за виждане”.
§ 20. Член 39 се изменя така:
“Чл. 39. (1) Съответствието на предпазните
устройства със съществените изисквания към
тях се оценява преди пускането им на пазара.
Производителят на предпазни устройства или
неговият упълномощен представител трябва:
1. да предостави образец от предпазното ус-
тройство за изпълнение на процедурата “Из-
следване на типа” съгласно приложение № 2 и
да приложи процедурата “Съответствие с типа”
съгласно приложение № 8, или
2. да предостави образец от предпазното ус-
тройство за изпълнение на процедурата “Из-
следване на типа” съгласно приложение № 2 и
да приложи процедурата “Осигуряване качест-
вото на продукта” за проверка на продукцията
съгласно приложение № 5, или
3. да приложи процедурата “Пълно осигуря-
ване на качеството” съгласно приложение № 6.
(2) Производителят на предпазни устройст-
ва или неговият упълномощен представител
трябва да нанесе маркировката за съответст-
вие и да състави декларация за съответствие
съгласно приложение № 12, раздел “А”.
(3) Производителят на предпазни устройст-
ва или неговият упълномощен представител е
длъжен да съхранява копие от декларацията в
продължение на 10 години от датата на произ-
водство на последното произведено предпазно
устройство.”
§ 21. В чл. 40, ал. 5 след думите “за период” се
добавя предлогът “от” и в края на изречението
думите “в действие” се заменят с “на пазара.”
§ 22. В чл. 41, ал. 1 думите “или вносителят”
се заличават, а след думата “устройства” се до-
бавя “или неговият упълномощен представител”.
§ 23. В чл. 42 след съюзите “и/или” се добавя
“ги пуска”.
§ 24. Член 44 се изменя така:
“Чл. 44. Лицето, което кандидатства за по-
лучаване на разрешение за оценяване съответ-
ствието на асансьори и/или предпазни устрой-
ства, трябва да отговаря на критериите по чл. 10,
ал. 1 ЗТИП и на изискванията на БДС ЕN 45011,
БДС ЕN 45012, БДС ЕN 45004 и БДС ЕN ISO/
IEC 17025 в зависимост от процедурите и про-
дуктите, за които кандидатства, и:
1. да може да изпълнява една или повече
процедури за оценяване съответствието на асан-
сьори и/или предпазни устройства;
2. да има методики и инструкции за изпитва-
не на асансьори и/или предпазни устройства,
когато не се прилагат стандартите по чл. 6, ал. 1;
3. да има най-малко един сертифициран оди-
тор, който да отговаря на изискванията на БДС
EN ISO 30011 “Критерии за квалификацията на
одиторите” и да има опит в оценяването на тех-
нологията за производство на асансьорите при
извършване на оценката на внедрената систе-
ма по качеството, когато това се изисква от
процедурата за оценяване на съответствието,
за която кандидатства;
4. да има наръчник на системата по качес-
твото.”
§ 25. Член 45 се изменя така:
“Чл. 45. (1) Лицето по чл. 44 подава до пред-
седателя на ДАМТН:
1. заявление, в което се посочват продукти-
те и процедурите, за които лицето желае да по-
лучи разрешение;
2. удостоверение за актуално съдебно със-
тояние, когато е регистрирано по Търговския
закон, или копие от акта за създаване, когато е
създадено с акт на Министерския съвет;
3. справка по чл. 10, ал. 1, т. 4 ЗТИП;
4. справка за обхвата на компетентност и за
техническите средства, с които разполагат соб-
ствените му лаборатории за изпитване и/или
лабораториите за изпитване, с които има склю-
чени договори;
5. копие от сключените договори с подиз-
пълнители;
6. копие от сертификатите за акредитация
на лабораториите, когато има такива;
7. декларации на лицето и на наетия от него
персонал за обстоятелствата по чл. 10, ал. 1, т. 3,
5 и 7 ЗТИП;
8. копие от договор за застраховка за вреди-
те, които могат да настъпят вследствие на не-
изпълнение на задълженията му;
9. списък на стандартите по чл. 6, ал. 1, отна-
сящи се до продуктите, посочени в заявлението;
10. методики и инструкции за изпитване на
асансьори и/или предпазни устройства, когато
не се прилагат стандартите по чл. 6, ал. 1;